Yefeɣ-d si lḥeb-s yerza-d ar taddart s ukukru am akken s acu i yexdem azka-nni tilawin akk zazlent-d ar yemma-s s temlalin ula d imdukal-is ussan-d s axxam ḍalen-d fel-as ddan-d akked Meqran , azkka-nni zik I yekker, acku yebɣa ad yeẓer Ɛelǧǧiya, maca ur tt-iwala deg ubrid-is, yeruḥ ar taddart, year ar Dda Ḥemmu, d amzil n taddart, ɣer-s I ttɣiman ilmẓyen iḥemmlen tasertit, dinna I d tajmaɛt-nsen, acku d netta I d amenzu ar ugdud Azzayri yerna ihga I tegrawla n 54. Imi d-yuɣal s axxam tsuter-as yemma-s ad yeddu yid-s ar Cix Ḥmed I wakken ad zur, tiɣil d netta ara s d-yefrun timsal I tt-icɣben, maca yidir ur yettamen ara s lecyux-agi, maca tilawin n leqbayel d wid yecban Cix Ḥmed I wuɣur ttewalint dewa n leslak.